Pontus Kyanderin mukaan Antti Jokisen suomeksi ohjaama elokuva on esimerkki kulttuurisesta omimisesta, sillä Schjerfbeck osasi vain muutaman sanan suomea.

Antti J. Jokinen ohjaamassa elokuvassa Helene Schjerfbeckiä näyttelee Laura Birn ja taiteilijan ystävää Einar Reuteria Johannes Holopainen.­

Taidehistorioitsija ja -kriitikko Pontus Kyander kehottaa Hufvudstadsbladetissa boikotoimaan Antti J. Jokisen ohjaamaa elokuvaa taiteilija Helene Schjerfbeckistä.

Kyanderin mukaan elokuva perustuu valheelle. Schjerfbeck (1862–1946) on yksi Suomen kaikkien aikojen tunnetuimmista taiteilijoista. Hän oli suomenruotsalainen ja eli aikana, jolloin yhteiskunnallinen keskustelu kietoutui fennomanian ja kielitaistelun ympärille, Kyander muistuttaa.